На гэты раз мы сустрэліся з маладымі работнікамі, якія працуюць у аграгарадку Дварэц на зернесушыльным комплексе. Намеснік дырэктара па ідэалагічнай рабоце КСУП “Дварэц-Агра” Аляксандр Сачык, які курыруе работу мясцовага студатрада, расказаў, што на КЗСВ-30 у Дварцы працуюць 8 студатрадаўцаў, яшчэ тры чалавекі задзейнічаны на сушцы зерня ў аграгарадку Раготна. Дарэчы, жадаючых папрацаваць летам было больш, бо старшакласнікі з задавальненнем ідуць у гаспадарку, імкнуцца зарабіць грошай. Таму, калі пачнецца ўборка лёну, магчыма, КСУП зможа працаўладкаваць яшчэ чатырох маладых работнікаў, але ўжо не ў складзе студатрада.